কৃষি সম্প্রসারণ অধিদপ্তরের নকলা উপজেলা কৃষি অফিসের তথ্য মতে, চলতি বোরো মৌসুমে উপজেলায় বোরো ধান রোপনের লক্ষ্যমাত্রা ছিলো ১৩ হাজার ৪৬৫ হেক্টর জমি এবং ধান উৎপাদনের সম্ভাব্য লক্ষ্যমাত্রা ধরা হয়েছে ৫৮ হাজার ৬২২ মেট্রিকটন। এতে হাইব্রিড জাতের বিভিন্ন ধানের জন্য সাত হাজার ২০৫ হেক্টর জমি হতে উৎপাদনের লক্ষ্যমাত্রা ধরা হয়েছে ৩৪ হাজার ২৯৫ মেট্রিকটন এবং উফসি জাত বা স্থানীয় জাতের জন্য ছয় হাজার ২৬০ হেক্টর জমি হতে লক্ষ্যমাত্রা ধরা হয়েছে ২৪ হাজার ৩২৭ মেট্রিকটন। কিন্তু লক্ষ্যমাত্রার চেয়ে চাষে অর্জন হাইব্রিড জাতের ৩৫ হেক্টর বেড়ে হয়েছে সাত হাজার ২৪০ হেক্টর এবং উফসি জাতের কমপক্ষে ১০ হেক্টর বেড়ে হয়েছে ছয় হাজার ২৭০ হেক্টর জমি। কোনো প্রাকৃতিক দুর্যোগ না হলে উৎপাদন অনেক বাড়তে পারে বলে মনে করছেন কৃষি কর্মকর্তারা।